b'\n_START_ARTICLE_\nS\xc3\xb8ren Eppler\n_START_SECTION_\nBiografi\n_START_PARAGRAPH_\nSom tekstforfatter til \xe2\x80\x99Stenen sl\xc3\xa5r smut\xe2\x80\x99 vandt han i 90-erne Gr\xc3\xa6nseforeningens konkurrence om en ny dansk sang og denne er med Henrik Birk Andersens melodi med i H\xc3\xb8jskolesangbogens 18. udgave fra 2006. S\xc3\xb8ren Eppler har desuden skrevet en r\xc3\xa6kke visions-sange til FN, DGI, Grundfos, \xc3\x85rhus, Det danske VM-landshold m.fl.. Som virksomheds-coach har han udviklet et unikt \xe2\x80\x9dLivsHologram\xe2\x80\x9d-koncept, hvor han i.f.m. medarbejder-workshops udvikler en sang til netop deres virksomhed/organisation. Sangen kan med dens musikalske energi motivere virksomheden/organisationen til at n\xc3\xa5 nye b\xc3\xa6redygtige m\xc3\xa5l og skabe et st\xc3\xb8rre f\xc3\xa6llesskab i hverdagen._NEWLINE_I 2010 debuterede S\xc3\xb8ren Eppler som CD-kunstner med albummet "Blomster til et stjernebarn" i regi af DR-TV, der sendte videoer til flere af CD-ens sange._NEWLINE_I maj 2010 optr\xc3\xa5dte han i Europa Parlamentet under Covenant of Mayors Ceremony for mere end 1000 borgmestre med sin Klimasang \'Me and You ( In the Now and in the New )\'. Den danske version af sangen \xe2\x80\x99Jeg og Du\xe2\x80\x99 skrev han tekst og musik til for Region Sj\xc3\xa6lland i 2009.'